Lífland byrjar starfsemi á Grundartanga í vor Í vetur hefur verið unnið að uppsetningu verksmiðjuhúss og sílóa Líflands skammt frá höfninni á Grundartanga . Verksmiðjuhúsið er um 1200 fermetrar en auk þess eru nú risin síló fyrir um 8000 tonn af fóðri . Að sögn Þóris Haraldssonar , sem hefur umsjón með fræmkvæmdunum fyrir hönd Líflands , er verkið á áætlun og er hann mjög sáttur við hvernig það hefur gengið . Um 30 starfsmenn hafa unnið á svæðinu undanfarna mánuði meðal annars við að koma sílóunum fyrir . Því verki er nú að ljúka . Áætlar Þórir að Lífland hefji starfsemi á Grundartanga um mánaðamótin apríl-maí í vor .